Investičné plány
spoločnosti TIPOS, národná lotériová spoločnosť, a. s.
na roky 2012-2014

Úvod

Z uznesenia vlády SR č. 651 zo dňa 12.10.2011, úloha C.11 vyplýva podpredsedovi vlády a ministrovi financií SR povinnosť predložiť na rokovanie vlády investičné plány na roky 2012-2014 za spoločnosť TIPOS, národná lotériová spoločnosť, a. s..

	Ministerstvo financií SR v uvedenej akciovej spoločnosti vykonáva práva jediného akcionára, ktorým je Slovenská republika a vykonáva tak pôsobnosť valného zhromaždenia, najvyššieho orgánu spoločnosti.

1. Základné informácie o spoločnosti TIPOS, národná lotériová spoločnosť, a. s.

	Spoločnosť TIPOS, národná lotériová spoločnosť, a. s. ako akciová spoločnosť bola založená zakladateľskou zmluvou uzatvorenou dňa 11.12.1992 podľa ustanovení § 162, § 163 a § 172 zákona č. 513/1991 Zb. Obchodný zákonník v znení neskorších predpisov. Spoločnosť začala svoju činnosť 1.1.1993 a je zapísaná v Obchodnom registri Okresného súdu Bratislava I. zápisom zo dňa 28.1.1993, v oddieli SA vložka č. 499/B. Zakladajúcimi akcionármi boli Ministerstvo financií SR, Ministerstvo školstva a vedy SR, Ministerstvo kultúry SR a Slovenské združenie telesnej kultúry. Na valnom zhromaždení spoločnosti dňa 26.8.1994, po dohode akcionárov došlo k prevodu akcií spoločnosti na štát, zastúpený akcionárom Ministerstvom financií SR. Od 1.9.1994 je spoločnosť  TIPOS, národná lotériová spoločnosť, a. s. akciovou spoločnosťou s jediným 100 % akcionárom, ktorým je štát zastúpený Ministerstvom financií SR.

	Majetkovú účasť v spoločnostiach prevádzkujúcich kasína získal TIPOS, národná lotériová spoločnosť, a. s. v roku 1996 zlúčením so spoločnosťou CAS – LOT, a. s. na základe rozhodnutia akcionára, ktorým v oboch spoločnostiach bolo Ministerstvo financií SR. 

2. Investičné plány spoločnosti TIPOS, národná lotériová spoločnosť, a. s.

Spoločnosť TIPOS, národná lotériová spoločnosť, a. s. plánuje pravidelné obstarávanie investičného dlhodobého majetku v kategóriách:

			- stroje prístroje a zariadenia a žrebovacie zariadenia a príslušenstvo,
	- budovy a stavby,
	- dopravné prostriedky,
	- software,
	- oceniteľné práva.

	V roku 2012,  Tab.1,  sa štruktúra Investičného plánu nemení a k dátumu 31.10.2011 je návrh na obstaranie v jednotlivých kategóriách nasledovný:

										Tab.1
Kategória:	€ s DPH	
stroje, prístroje, zariadenia	862 600,00	
žrebovacie zariadenie a príslušenstvo	0,00	
budovy a stavby	178 680,00	
dopravné prostriedky	409 800,00	
software	2 754 000,00	
oceniteľné práva	1 128 000,00	
rezerva	0,00	
CELKOM:	4 965 079,60	

V kategórii stroje, prístroje a zariadenia spoločnosť obstaráva :

- štandardnú obmenu PC,
- výmena notebookov morálne zastaraných, 
- obmena produkčného serveru pre interné aplikácie,
- obmena zálohovacieho zariadenia z dôvodu technickej zastaranosti,
- súbor hardware pre TIPOS TICKET (handheldy),
- systém pre nahrávanie hovorov Call centrum,
- doplnenie a obnova sieťových prvkov,
- doplnenie a obnova tlačiarní,
- HW pre automatizáciu registratúry,
- svetelné označenie zberní TIPOS,
- rezerva pre prípad sťahovania zariadení výpočtovej techniky.

V kategórii budovy a stavby:

- premena podkrovia na obytnú časť v súvislosti s potrebou   rekonštrukcie strechy,
			- rezerva pre prípad sťahovania pracovísk Koliba, Drieňová a RS BA.

V kategórii dopravné prostriedky: 

- osobné automobily – dispozičné,
- osobný automobil – pohotovostné,
- osobný automobil – pridelené zamestnancom.

V kategórii software:

- SW pre evidenciu a vyhodnocovanie zákazníckych požiadaviek pre Call centrum,
- rozšírenie SW podľa aktuálnych potrieb,
- redizaj webových aplikácií v zmysle nového dizajnu,
- rozšírenie portálu TIPOS TICKET podľa aktuálnych požiadaviek,
- automatizácia registratúry, jej softvérové riešenie a nákup licencií.

V kategórii oceniteľné práva:

- aktualizácia a doplnenie licencií softwaru Microsoft,
- aktualizácia a doplnenie licencií softwaru iného ako Microsoft,
- ochranné známky nových produktov spoločnosti,
- nové kampane pre hry Keno, Loto, Euromilióny a Vianočná lotéria.

	V roku 2013, Tab.2,  je predpoklad navýšenia investičného plánu o obstaranie nových žrebovacích zariadení v kategórii stroje prístroje a zariadenia v hodnote 980 000 € vrátane DPH. V kategórii budovy a stavby plánujeme naďalej rezervu  pre prípad sťahovania pracovísk Koliba, Drieňová a RS BA a čiastku 30 000 € vrátane DPH na technické zhodnotenie hlavnej budovy (centrály spoločnosti).

										Tab.2
Kategória:	€ s DPH	
stroje, prístroje, zariadenia	500 000,00	
žrebovacie zariadenie a príslušenstvo	980 000,00	
budovy a stavby	133 680,00	
dopravné prostriedky	40 200,00	
software	306 000,00	
oceniteľné práva	808 000,00	
rezerva	0,00	
CELKOM:	2 767 880,00	

	Ďalej  v rokoch 2013 (Tab.2.) a 2014 (Tab.3),  predpokladáme zníženie výdavkov v kategórii software oproti roku 2012 o 2,4 mil. € s DPH z dôvodu, že v tejto hodnote plánujeme v roku 2012 jednorázovo obstarať software pre Internetové herne. Následné výdavky na nákup nového software sa v rokoch 2013 a 2014 v takomto rozsahu nepredpokladajú.
										  Tab.3
Kategória:	€ s DPH	
stroje, prístroje, zariadenia	550 000,00	
žrebovacie zariadenie a príslušenstvo	0,00	
budovy a stavby	133 680,00	
dopravné prostriedky	440 400,00	
software	306 000,00	
oceniteľné práva	808 000,00	
rezerva	0,00	
CELKOM:	2 238 080,00	

	V kategórii dopravné prostriedky v roku 2014 plánujeme obnovu vozového parku v počte 21 motorových vozidiel, z toho 15 vozidiel technologických pre technikov regionálnych stredísk, čo zodpovedá približne úrovni roku 2012 .